CELEX: 62008TN0576
Language: hu
Date: 2008-12-23 00:00:00
Title: T-576/08. sz. ügy: 2008. december 23-án benyújtott kereset – Németország kontra Bizottság

7.3.2009   
            
            
               HU
            
            
               Az Európai Unió Hivatalos Lapja
            
            
               C 55/43
            
         2008. december 23-án benyújtott kereset – Németország kontra Bizottság
   (T-576/08. sz. ügy)
   (2009/C 55/77)
   Az eljárás nyelve: német
   Felek
   
      Felperes: Németországi Szövetségi Köztársaság (képviselők: M. Lumma és B. Klein)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg a Közösség legrászorulóbb személyeinek az intervenciós készletekből származó élelmiszerekkel történő ellátását célzó, a 2009-es költségvetési év terhére a tagállamok rendelkezésére álló erőforrások elosztására vonatkozó terv elfogadásáról szóló, 2008. október 3-i 983/2008/EK bizottsági rendeletet;
            
         
               —
            
            
               rendelje el a megsemmisített rendelet joghatásainak fenntartását;
            
         
               —
            
            
               az alperest kötelezze az eljárás költségeinek a viselésére.
            
         Jogalapok és fontosabb érvek
   A felperes a 2008. október 3-i 983/2008/EK bizottsági rendelet (1) megsemmisítését kéri, amely a Közösség legrászorulóbb személyeinek élelmiszerekkel történő ellátását célzó 2009-es éves tervet tartalmazza.
   A felperes álláspontja szerint a rendeletnek a közösségi jogban nincs jogalapja. Bár a rendelet az 1234/2007/EK rendeleten (2) alapszik, amelynek a jogalapja a közösségi közös agrárpolitika (az EK 36. és EK 37. cikk az EK 33. cikkel összefüggésben), az említett rendeletben meghatározott követelményeknek nem felel meg.
   A tervet eredetileg a közös agrárpolitikához kapcsolódó kiegészítő hatáskör keretében hozták létre, mivel alapvetően intervenciós készleteket szociális célokra használtak fel. Ezzel szemben a terv évek óta kizárólag az élelmiszerek piacon való megvásárlásával működik, mivel a közös külpolitika reformjai miatt intervenciós készletek alig állnak rendelkezésre. A felperes a tervet jelenleg tisztán a Közösség szociálpolitikai eszközének tartja, amelynek nincs jogalapja (a hatáskör-megosztás elve).
   A megtámadott rendelet tehát ellentétes az 1234/2007 rendelet 27. cikkének (2) bekezdésében foglalt előírásokkal, amelyek az élelmiszernek a tervhez való megvásárlását csak az intervenciós készletek kapacitásának ideiglenes kimerülése esetén teszi lehetővé. A széleskörű vásárlás ugyanakkor időközben állandóvá vált.
   A megtámadott rendelet a közös agrárpolitikának az EK 33. cikk (1) bekezdésében meghatározott céljait sem követi.
   Az éves terv kidolgozása tekintetében felmerülő nehézségek kiküszöbölése végett a felperes az Elsőfokú Bíróságot arra kéri, hogy a megsemmisítés joghatásait a 983/2008 rendelet 2. mellékletével összefüggésben értelmezett, a beszerzésekre vonatkozó 2. cikkének rendelkezésére korlátozza.
   
      (1)  A Közösség legrászorulóbb személyeinek az intervenciós készletekből származó élelmiszerekkel történő ellátását célzó, a 2009-es költségvetési év terhére a tagállamok rendelkezésére álló erőforrások elosztására vonatkozó terv elfogadásáról szóló, 2008. október 3-i 983/2008/EK bizottsági rendelet (HL 2008. L 268., 3. o.; helyesbítés: HL L 3., 2009.1.7., 6. o.).
   
      (2)  A mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről (az egységes közös piacszervezésről szóló rendelet) szóló, 2007. október 22-i 1234/2007/EK tanácsi rendelet (HL 2007. L 299., 1. o.).